HJK:sta ponnistanut maalivahti Hugo Keto on solminut ammattilaissopimuksen Arsenalin kanssa.

Hugo Keto solmi Arsenalin kanssa ammattilaissopimuksen. KARI PEKONEN

Keto, 17, on edustanut Arsenalia seuran alle 18-vuotiaiden joukkueessa nuorten Valioliigassa ja vuotta vanhempien joukkueessa nuorten Mestarien liigassa. Hän on pelannut myös Suomen poikamaajoukkueissa. Arsenal kuvailee Ketoa urheilulliseksi maalivahdiksi.

Keto itse puolestaan hymyili maireasti päästessään rustaamaan allekirjoitusta.

– Olen todella onnellinen allekirjoitettuani ensimmäisen ammattilaissopimukseni Arsenalin kanssa, Keto kirjoitti Twitteriin.

– Haluaisin kiittää koko perhettäni, ystäviäni ja entisiä valmentajiani, jotka ovat auttaneet minua pääsemään sinne, missä olen tänään! hän iloitsi.